cyanic-selkie/wikianc huggingface dataset:
Ալի Խան
Մահ
1960 թվականի մայիսի 12-ին, ՄԱԿ-ում Պակիստանի դեսպան նշանակվելուց երկու տարի անց, Ալի Խանը գլխի ծանր վնասվածք է ստացել Ֆրանսիայի Սյուրեն քաղաքում տեղի ունեցած ավտովթարի ժամանակ, երբ մեքենան, որում նա եղել է, Անրի Սելեի պուրակի և Մոն Վալերիեն փողոցի խաչմերուկում բախվել է մեկ այլ մեքենայի, երբ նա և նրա հղի հարսնացուն ուղևորվելիս են եղել երեկույթի։ Դրանից կարճ ժամանակ անց նա մահացել է Ֆոշայի հիվանդանոցում (Սյուրենում)։ Սիմոնան ճակատի վնասվածք է ստացել և կորցրել երեխային։ Արքայազնի վարորդը, որը նստած է եղել հետևի նստատեղին, ինչպես նաև հանդիպակաց մեքենայի վարորդը ողջ են մնացել ։ Սկզբում Ալի Խանին հուղարկավորել են Շատո դե լը Գորիսոնի տարածքում, Ֆրանսիայի հարավում գտնվող նրա տանը, որտեղ նա պետք է մնար այնքան ժամանակ, քանի դեռ նրա համար դամբարան չի կառուցվել Սիրիայում ։ 1972 թվականի հուլիսի 11-ին նրա մնացորդները տեղափոխվել են Սիրիա՝ Դամասկոս և վերահուղարկավորվել այնտեղ։ Նրա կարողությունը գրեթե ամբողջությամբ անցել է իր երեխաներին, իսկ Սիմոնան ստացել է 280 000 ԱՄՆ դոլարի կտակ ։
Ծանոթագրություններ
Կատեգորիա:Բրոնզե աստղի մեդալակիրներ (ԱՄՆ)
Արշակավան
Արշակավան, պատմական քաղաք Մեծ Հայքի Այրարատ նահանգի Կոգովիտ գավառում «ի թիկնաց լերինն Մասեաց», հնում գործող Թավրիզ - Դարոյնք - Կարին (Էրզրում), Տրապիզոն քարավանային տարանցիկ ճանապարհի վրա (այժմ Թուրքիայի տարածքում)։ Հիմնադրվել է Արշակ Բ արքայի կողմից 350-ական թթ.։ Քաղաքը բնակեցնելու համար Արշակ Բ հրովարտակ արձակեց, որի համաձայն այնտեղ կարող էին ապաստան գտնել տերերից փախած ծառաները, պարտապանները, օրինազանցները և բոլոր նրանք, ովքեր ենթակա են հետապնդման ու հալածանքի։ Քաղաքում բնակվողներին տրվեցին արտոնություններ՝ ինչի հետևանքով այն սկսվեց արագորեն համալրվել բնակչությամբ, հատկապես շրջակա գավառներից։ Ըստ հայ պատմիչ Փավստոս Բուզանդի չափազանցված տվյալների քաղաքն ունեցել է 20,000 ծուխ ։ Քաղաքում կառուցվում է արքայի ապարանքը, սկսվում է մայր եկեղեցու շինարարությունը։
Թադևոս Հակոբյանի կարծիքով, «նոր մայրաքաղաքի հիմնադրմամբ Հայոց արքան ձգտում էր ա) նրա բնակչությանը որոշ արտոնություններ տալով նախարարների դեմ մղվող պայքարում նրան դարձնել իր հենարանը բ) նախարարներին ենթակա շինականների հաշվին մեծացնել պետական հարկատու բնակիչների թիվը գ) շինականներին ու «ծառաներին» տրվող արտոնություններն օգտագործել սուր բնույթ ստացած դասակարգային ներհակություններն առժամանակ մեղմացնելու համար» ։
Արշակավանի բնակեցման եղանակը չէր կարող դուր գալ հայ նախարարներին և, հատկապես, նրանց, որոնց տիրություներն անմիջականորեն սահմանակից էին քաղաքին։ Դժգոհ էր Արշակավանի հիմնադրումից և հոգևորականությունը՝ Ներսես Ա Մեծ կաթողիկոսի գլխավորությամբ, որին հատկապես մտահոգում էին քաղաքում տիրող ազատ բարքերը։
Արշակավանի մասին պատմող հայ պատմիչներ Փավստոս Բուզանդը և Մովսես Խորենացին իրար հակասող տեղեկություններ են տալիս Արշակավանի կործանման մասին։ Ըստ Բուզանդի Արշակավանը բնակչությունից դատարկվել է Աստծո կողմից, որպես պատիժ ուղարկված համաճարակի հետևանքով ։ Պատմահոր վկայությամբ, սակայն, քաղաքը ոչնչացրել են ըմբոստ նախարարների միացյալ ուժերը ։
Արտաքին հղումներ
Կատեգորիա:Այրարատի բնակավայրեր Կատեգորիա:Արշակունիների թագավորության մայրաքաղաքներ
Վաղարշ Ա
Վաղարշ Ա, Հայոց Արշակունի թագավոր 117-140 (կամ 116-144) թվականներին։
Սանատրուկ թագավորի որդին։
116 թվականի ամռանը, գլխավորելով հռոմեական նվաճողների դեմ հայերի ազատագրական պայքարը, վերականգնել է երկրի անկախությունը և Պարթևաց Խոսրով Ա արքայի աջակցությամբ հռչակվել Մեծ Հայքի թագավոր։ Տրայանոս կայսեր արկածախնդիր քաղաքականության ձախողումից և 117 թվականին նրա մահից հետո, նոր կայսր Հադրիանոսը հարկադրված է եղել Մեծ Հայքից դուրս բերել հռոմեական զորքերը և ճանաչել Վաղարշի անկախությունը։
Նրա գահակալման տարիներն ընթացել են խաղաղությամբ և շինարարական աշխատանքներով։ Ըստ Մովսես Խորենացու, Վաղարշը վերակառուցել է հին Վարդգեսավանը և իր անունով կոչել Վաղարշապատ քաղաքը (այժմ՝ Էջմիածին)։ Խորենացին Վաղարշ Ա-ին է վերագրում Բասեն գավառի Վաղարշավան քաղաքի հիմնադրումը։ Վաղարշ Ա-ին գահընկեց է արել Հռոմի Անտոնինոս Պիոս կայսրը՝ Մեծ Հայքի թագավոր կարգելով Սոհեմոսին ։
Պոկրով (գյուղ, Գագարինսկի շրջան)
Պոկրով (Покров), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 280 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Ռասվոժ (Պոստյուի վտակ)
Ռասվոժ (Расвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոստյու գետի աջ ափին՝ 57 կմ հեռավորության վրա։ Գետի երկարությունը կազմում է 20 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
ԱՄՆ բաց առաջնության կանանց զուգախաղ 2015
ԱՄՆ բաց առաջնության կանանց զուգախաղ 2015, թենիսի կանանց զուգախաղի մրցաշար, թենիսի հիմնական՝ Մեծ Սաղավարտի, մրցաշրջանի վերջին մրցաշարը։ Անց է կացվել 2015 թվականի օգոստոսի 31-ից մինչև սեպտեմբերի 13-ը, Նյու Յորքի «USTA Billie Jean King National Tennis Center» («USTA Բիլի Ջին Քինգի անվան թենիսի ազգային կենտրոն») ակումբի կորտերում, ԱՄՆ։
Եկատերինա Մակարովան և Ելենա Վեսնինան նախորդ մրցաշարի հաղթողներն էին, սակայն Մակարովան որոշել էր չմասնակցել մրցաշարին, իսկ Վեսնինան հանդես էր գալիս Էժենի Բուշարի հետ զույգով, սակայն դուրս են մնացել երկրորդ շրջանի հանդիպումից՝ Բուշարի ուղեղի ցնցման պատճառով։
Մարտինա Հինգիսը և Սանիա Միրզան հաղթել են Մեծ Սաղավարտի զուգախաղի իրենց երկրորդ մրցաշարում, եզրափակիչում 6-3, 6-3 հաշվով առավելության հասնենլով Քեյսի Դելակուա-Յարոսլավա Շվեդովա զույգի նկատմամբ։
Դասակարգում
• 2
Հատուկ հրավիրվածներ (WC)
• 2
Վարդանաշեն
Վարդանաշեն (նախկինում՝ Չիբուխչի), գյուղ Հայաստանի Հանրապետության Արմավիրի մարզի Արմավիրի տարածաշրջանում։ Գտնվում է մարզկենտրոն Արմավիրից մոտ 16 կմ հարավ-արևելք՝ ծովի մակերևույթից 840 մ բարձրության վրա։ Վերանվանվել է Վարդանաշեն 1946 թ. ապրիլի 4-ին ։
Բնակչություն
Ըստ ՀՀ 2011 թ. մարդահամարի արդյունքների` Վարդանաշենի մշտական բնակչությունը կազմել է 824, առկա բնակչությունը` 805 մարդ ։ Բնակիչները 1831 թվականից մինչ օրս հայեր են, որոնց մի մասի նախնիները 1914-1920 թվականներին գաղթել են Սուրմալուի գավառի գյուղերից ։
Վարդանաշենի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է այգեգործությամբ, անասնապահությամբ և բանջարաբոստանային կուլտուրաների մշակությամբ։
Պատմական կառույցներ
Գյուղում կա 19-րդ դարի Սուրբ Աստվածածին մատուռ։
Ինդուստրիյա (գյուղ, Կոլոմենսկի շրջան)
Ինդուստրիյա (Индустрия), գյուղ Ռուսաստանի, Մոսկվայի մարզի Կոլոմենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր
Բերեստովոե (այլ կիրառումներ)
Բերեստովոե, կարող է վերաբերել՝
Ամֆիթատրոն
Ամֆիթատրոն (άμφι՝ շուրջ, երկու կողմից և θέατρον՝ թատրոն), շուրջտեսանելիք, թատրոններում, համերգասրահներում, կրկեսում այն տեղերը, որոնք հաջորդում են պարտերին՝ աստիճան առ աստիճան բարձրանալով ։
Հին Հունաստան
Հին հունական թատրոնում ամֆիթատրոնը բլրի լանջերին կիսաշրջանաձև դասավորված, աստիճան առ աստիճան բարձրացող տեղերն էին հանդիսատեսի համար ։
Հին Հռոմ
Հին հռոմեական ճարտարապետության մեջ ամֆիթատրոնը բացօթյա կամ էլիպսաձև կառույց էր հանդիսությունների համար, ուր տեղերն աստիճանաձև դասավորված էին արենայի շուրջը։ Ամիթատրոնի օրինակ է Կոլիզեումը ։
Արտաքին հղումներ
Կատեգորիա:Շենքեր և կառույցներ Կատեգորիա:Հին Հռոմի ճարտարապետություն Կատեգորիա:Հին Հռոմի թատրոն Կատեգորիա:Հին Հռոմի ամֆիթատրոններ
Բերյոզկի (այլ կիրառումներ)
Բերյոզկի, կարող է վերաբերել՝
Պաուլ Լեպպին
Պաուլ Լեպպին (Paul Leppin, 27 նոյեմբերի, 1878, Պրահա - 10 ապրիլի, 1945, Պրահա), չեխ գրող, արձակագիր, դրամատուրգ, բանաստեղծ, թարգմանիչ։ Գրել է գերմաներեն։
Կենսագրություն
Ծնվել է Մորավիայից գաղթածների ընտանիքում։ Ծնողների համեստ եկամուտները պատանունուն հնարավորություն չէին տալիս սովորել համալսարանում։ Նա ստիպված էր աշխատանքի անցնելու հեռագրատանը։ Ծառայությունը թողել է թույլ առողջության պատճառով։ Եղել է «Գարուն» («Früling») և «Մենք» («Wir») գրական ամսագրերի գլխավոր խմբագիր։ Այդ ամսագրերում հրատարակել է Պրահայի՝ գերմաներեն լեզվով գրող հեղինակաների (Մ. Ռ. Ռիլկե, Ս. Ցվեյգ) աշխատանքները։
Համարվել է պրահյան բոհեմի ոչ պաշտոնական «թագավոր»։ Ընկերություն է արել Ալեքսանդր Մոիսիի, Գուստավ Մայրինկի հետ։ Թարգմանել է չեխերենից, որպես միջնորդ է հանդես եկել չեխական և գերմանական մշակույթների միջև։ Եղել է Յոհաննես Ուրցիդիլի և այլոց կողմից ստեղծված Չեխոսլովակիայի գրողների միության քարտուղար։
Հիտլերականների կողմից Պրահան օկուպացնելուց հետո ձերբակալվել է, հարցաքննվել է և որոշ ժամանակ բանտարկվել։ Դա վատթարացրել է առանց այդ էլ թույլ առողջությունը։ Գրողների միությունը ցրել են, Լեպպինը մնացել է առանց ապրուստի։ Նրա կինն արտաքսվել էր Գերմանիա, որտեղ էլ շուտով մահացել է։
Ստեղծագործությունը
Լեպպինի ստեղծագործությունները քննադատվել են Պրահայում, ավելի լավ են ընդունվել Բեռլինում և Վիեննայում։ Նա չի հասկացվել նաև ավելի երիտասարդ գործընկերների կողմից (Ֆրանց Կաֆկա, Մաքս Բրոդ), որոնք նրա մեջ տեսնում էին հին Պրահայի երազանքներով տարված երգչի։
«Սևերինի ուղին խավարում» վեպում (1914) Պրահան ներկայացրել է դևի կերպարանքով՝ էքսպրեսիոնիստական ոճով։
Լեպպինի արձակը թարգմանվել է անգլերեն և չեխերեն լեզուներով։ Նա Յոհան Շիլլերի հիշատակի մրցանակի դափնեկիր է (1934)։
Արտաքին հղումներ
Կատեգորիա:Չեխ գրողներ Կատեգորիա:Չեխ արձակագիրներ Կատեգորիա:Չեխ դրամատուրգներ Կատեգորիա:Չեխ բանաստեղծներ Կատեգորիա:Չեխ թարգմանիչներ Կատեգորիա:20-րդ դարի բանաստեղծներ Կատեգորիա:Բանաստեղծներ այբբենական կարգով
Մինկովցի (գյուղ, Սլավուտայի շրջան)
Մինկովցի (Миньківці), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Մինկովցի գյուղում բնակվում էր 1 098 մարդ։ Բնակավայրը զբաղեցնում է 3,77 կմ² տարածք։ Բնակչության խտությունը կազմում էր 291,25 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Սլավուտայի շրջանի բնակավայրեր Կատեգորիա:Ուկրաինայի գյուղեր
Առուառու
2011 թվականի տվյալներով գյուղում բնակվում էր 67 մարդ։
Արտաքին հղումներ
Կատեգորիա:Էստոնիայի Հարյումաա նահանգի Յիելեհտմե շրջանի բնակավայրեր Կատեգորիա:Էստոնիայի գյուղեր
Հովհաննես Սեքսենյան
Հովհաննես Սեքսենյան, հայ խմբագիր, թարգմանիչ, թղթակից, առևտրական։
Գրել է «Գեթսեմանի» ստեղծագործությունը։ Թարգմանել է Վիկտոր Հյուգոյի «Ծովու աշխատաւորները» և Միգել դե Սերվանտեսի «Տօն Քիշօթը» (կրճատ)։
Ունեցել է ծխախոտի առևտրի հայտնի հաստատություն։
Մահացել է Բեյրութում ։
Ծանոթագրություններ
Կատեգորիա:Հայ խմբագիրներ Կատեգորիա:Հայ թարգմանիչներ Կատեգորիա:Հայ առևտրականներ Կատեգորիա:Հայ վաճառականներ Կատեգորիա:ՌԱԿ անդամներ
Superhero (երգ)
«Superhero», երգ, որը երգում է լեհ երգչուհի Վիկտորյա Գաբորը։ Նա Մանկական Եվրատեսիլ 2019 երգի մրցույթում ներկայացրել է Լեհաստանը և հաղթել մրցույթում։ Երգը գրել են Մաուգորզատա Ուշցիուովսկան, Պատրիկ Կումուրը և Դոմինիկ Բուչկովսկի-Վոյտաշեկը։ Այն թողարկվել է 2019 թվականի սեպտեմբերի 30-ին։
Ստեղծման պատմություն
«Superhero»-ն գրել են լեհ երգիչ, երգահան Ուշցիուովսկան և երգահաններ Պատրիկ Կումուրը և Դոմինիկ Բուչկովսկի-Վոյտաշեկը։ Ուշցիուովսկան և Կումուրը ավելի վաղ համահեղինակել են Մանկական Եվրատեսիլում Լեհաստանին հաղթանակ բերած վերջին` "Anyone I Want to Be" երգը, որը կատարել է Ռոքսանա Վենգելը։ Երգի տեքստը պատմում է գլոբալ տաքացման դեմ պայքարի և շրջակա միջավայրի պաշտպանության աջակցության մասին ։
Մանկական Եվրատեսիլ
2019 թվականի սեպտեմբերի 29-ին Գաբորը մասնակցել է Szansa na sukces (Հաղթելու հնարավորություն) 2019 շոուի եզրափակչին՝ նախապես հաղթելով երկրորդ կիսաեզրափակում` կատարելով Blue Café խմբի «You May Be in Love» երգի քավըրը ։ Եզրափակչում Գաբորին հանձնարարվել է կատարել "Superhero"  երգը` որպես Մանկական Եվրատեսիլ երգի մրցույթին ընտրված երգ։ Նա հաղթել է մրցույթը` ստանալով առավելագույն միավորները թե՛ պրոֆեսիոնալ ժյուրիից, թե՛ հեռուստադիտողների քվեարկությունից և հնարավորություն է ստացել Գլիվիցեում կայանալիք Մանկական Եվրատեսիլ 2019 երգի մրցույթում ներկայացնել Լեհաստանը  ։ Մրցույթը տեղի է ունեցել նոյեմբերի 24-ին, Գլիվից Արենայում. Գաբորը հանդես է եկել տասնմեկերորդը` Ղազախստանի ներկայացուցիչ Երժան Մաքսիմից հետո և Իռլանդիայի ներկայացուցիչ Աննա Քիրնիից առաջ։ Քվեարկության ընթացքում պարզվել է, որ Գաբորը պրոֆեսիոնալ ժյուրիի գնահատականներով գրավել է երկրորդ տեղը` ստանանալով 112 միավոր և հաղթել է օնլայն քվեարկությունը` ստանալով 116 միավոր։ Ընդհանուր առմամբ Գաբորը հավաքել է 278 միավոր` հայտարարվելով մրցույթի հաղթող  ։
Ծանոթագրություններ
Կատեգորիա:2019 երգեր Կատեգորիա:2019 սինգլներ Կատեգորիա:Մանկական Եվրատեսիլ երգի մրցույթի հաղթող երգեր
Վոլգա (գետ)
Վոլգա, գետ Ռուսաստանի եվրոպական մասում։ Գետի դելտայի մի փոքր մասը՝ ոչ գետի հունի հիմնական մասը, գտնվում է Ղազախստանի տարածքում։ Վոլգան հանդիսանում է երկրագնդի ամենախոշոր գետերից մեկը և ամենամեծը Եվրոպայում՝ ջրի պարունակության և երկարության առումով։ Բացի դա, Վոլգան հանդիսանում է աշխարհում ամենամեծ գետը, որը հոսում է անջրթող (ներքին) ջրամբարի մեջ ։
Գետի երկարությունը կազմում է 3530 կմ (նախքան ջրամբարների կառուցումը` 3690 կմ), իսկ ջրամբարի ավազանի մակերեսը՝ 1 360 000 կմ²:Տարեկան ջրհոսքը կազմում է 254 կմ³:
Վոլգայի ափերին են (ակունքից միջև գետաբերան) գտնվում չորս միլիոնանոց քաղաքներ՝ Նիժնի Նովգորոդը, Կազանը, Սամարան, Վոլգոգրադը։
20-րդ դարի 30-80-ական թվականներին Վոլգայի վրա կառուցվել են ութ հիդրոէլեկտրակայաններ, որոնք կազմում են Վոլժսկի-Կամսկի կասկադի բաղկացուցիչ մաս։ Վոլգա գետին հարող Ռուսաստանի տարածքը կոչվում է Պովոլժյե։
Անվանում
Մ․թ․ա․ 1-ին դարի անտիկ պատմիչների (Կլադվիոս Պտղոմեոսի և Ամմիանուս Մարցելինի) աշխատություններում Վոլգան կոչվել է Ռա (լատ.՝ Rha),(միջին մոկշ. և էրզ. Рав ՝ երկու անուններն էլ ունեն իրանական ծագում Ամմիանուս Մարցելինուս|)։ Միջին դարերում Վոլգան Կամայի և Բելայայի հետ հայտնի է եղել Իտիլ անվանումով (համեմատություն ժամանակակից անուններով բաշկիրերեն՝ Иҙел, թաթ.՝ Идел, ղազ.՝ Еділ, չուվաշերեն՝ Атӑл, կալմ. Иҗил)։ Բյուզանդացի քրոնիկ Ֆեոֆան Խոստովանահայրը, նկարագրելով Հյուսիսային Մերձսևծովյան դաշտավայրի աշխարհագրական անվանումը, մի քանի անգամ հիշատակում  է «ամենամեծ գետը, որ հոսում է օվկիանոսից վար՝ մինչև սարմատների երկիրը, և կոչվում Ατελ» :
Ժամանակակից մարիերենում Юл բառի ծագումը կապվում է թաթ.՝ елга «գետակ, գետ» բառի հետ։
Վոլգայի ռուսական անվանումը (Вльга) ծագել է նախասլավոնական *Vьlga բառից, ներկայումս՝ во́лглый — волога — влага.
Անվան սլավոնական ծագման մասին է խոսում նաև Vlha ՝ գետ Չեխիայում և Вильга՝ գետ Լեհաստանում գետերի առկայությունը ։
Այլընտրանքային տարբերակը ծագում է մերձբալթյան-ֆիննական (ֆին.՝ valkea, էստ․՝ valge «սպիտակ», միջ. Վոլոգդա) գետերի անվանումից և մարիներեն (հին.-մարիներեն. *Jylγ (թուրքերենից), ժամանակակից մարիներեն՝ Юл; մարիներեն՝ Волгыдо «պայծառ») լեզուներից։
Հին Վոլգա
Վոլգա գետի երկրաբանական պատմությունը սկսվում է պլիոցենից՝ 5 միլիոն տարի առաջ։ Գետի ակունքը եղել են Ուրալյան լեռները, և գլխավոր գետահունը անցնում էր Կամայի միջով։ Ժամանակակից վերին հոսանքները հանդիսանում են աննշան ներհոսք։ Հին Վոլգան թափվում էր Կասպից ծով՝ այժմյան Բաքվի տարածաշրջանում։ Հին Վոլգան հոսում էր ձորով և ներկայացնում էր փոթորկոտ լեռնային գետ։ Այդ ժամանակ տարածաշրջանի կլիման եղել է մերձարևադարձային, իսկ գետի ափերին աճում էին մագնոլիաներ ։
Մոտ 3 միլիոն տարի առաջ Կասպից ծովի մակարդակի բարձրացումը հանգեցրեց Հին Վոլգայի անհետացմանը, քանի որ Կասպից ծովն սկսեց հյուսիսում հասնել մինչև Կամսկիի գետաբերանը։
Հետագայում սառցե դարաշրջանի և սառցադաշտերի հետագա հալեցումը ձևավորեցին գետի ժամանակակից տեսակը։ Դնեպրի սառցակալման դարաշրջանում (300.000 տարի առաջ) սառցաշերտը  ծածկեց գետի ավազանը մինչև ժամանակակից Վոլգոգրադի տարածքը։ Գոյություն ունի մի վարկած, ըստ որի՝ մինչև Դնեպրի սառցակալումը Վոլգա գետը ընդհանրապես գոյություն չի ունեցել․ Վերին Վոլգայի հոսանքները լցվում էին Հին Վոլգա, իսկ Կասպից ծով լցվում էր Հին Կաման ։
Պատմական տեղեկություններ
Օար գետը փորձում են նույնացնել Վոլգայի հետ, սակայն Հերոդոտոսը նաև նշում է, որ այն թափվում է Մեոտիդ-ի մեջ (ներկ. Ազովի ծով)։
Որոշ հետազոտողներ Վոլգան համարում են այն գետը, որի մասին հայտնել է Դիոդոր Սիցիլիացին (մոտավորապես մ․թ․ա․ 90—30 թվականներին)։
"Սկզբում նրանք [սկյութները]ապրել են շատ քիչ թվաքանակով Արաքս գետի մոտ և արհամարհված էին իրենց անփառունակության համար. Դեռ հնագույն ժամանակաշրջանում ռազմավարական ունակություններով տարբերվող և ռազմատենչ մի թագավորի ղեկավարությամբ նրանք իրենց համար ձեռք բերեցին երկիր լեռներում մինչև Կովկաս, օվկիանոսի  և Մեոտեական լճի ափամերձ տարածքներում և այլ տարածքներում՝ մինչև Տանայիս գետը ։"
Այս տեղեկությունների հիման վրա նրանք փորձում են  Դիոդորի Արաքսը  նույնացնել Վոլգայի հետ։
2-4-րդ դարերի հին հռոմեական գրավոր աղբյուրներում Վոլգան աշխարհագրական առումով բնութագրվում է որպես գետ Ра` «առատաձեռն», իսկ 9-րդ դարի արաբական աղբյուրներում անվանվում է Ателью՝ «գետերի գետը, մեծ գետ»։
Ամենավաղ հին ռուսական արձանագրության մեջ, որը կոչվում է «Ժամանակակից տարիների պատմվածքներ», ասվում է «Վոլոկովյան անտառից (ժամանակակից Վալդայի բարձրություն) Վոլգան կհոսի դեպի արևելք և կլցվի․․․ դեպի Խվալիսյան ծովը (ժամանակակից Կասպից ծովը)»։
Արաբական խալիֆայությունից արտահանվել են գործվածքներ, մետաղներ, սլավոնական տարածաշրջանից՝ զենք (սուր), բուրդ, մոմ, մեղր։ 9-ից 10-րդ դարերում առևտրի մեջ բավականին մեծ դեր էին խաղում այնպիսի կենտրոններ, ինչպիսիք են խազարական Իտիլը  գետաբերանում, բուլղարական Բուլգարը Միջին Վոլգայում, Ռուսական Ռոստով, Սուզդալ, Մուրոմ քաղաքները Վերին Վոլգայի շրջանում։
965 թվականին իշխան Սվյատոսլավի՝ դեպի Վոլգա արշավանքից և շատ քաղաքների ավերումից հետո, Վոլգայի առևտրային երթուղու կարևորությունը նվազում է, և հին առևտրային քաղաքները անկում են ապրում։ Սկսած 11-րդ դարից ռուսական միջազգային առևտրի մեծ մասն անցնում էր դնեպրովյան առևտրային ճանապարհով, որին նպաստեց իշխանի վարած քաղաքականությունը, որը  կենտրոնացած  էր Բյուզանդիայի հետ առևտրական ու կրոնական կապերի վրա։ Այս շրջանում վոլգյան առևտուրը խիստ թուլանում է, իսկ 13-րդ դարում մոնղոլ-թաթարական արշավանքները խաթարեցին գյուղատնտեսական կապերը, բացառությամբ վերին Վոլգայի ջրամբարի, որտեղ մեծ դեր էին խաղում Նովգորոդը, Տվերը և Վլադիմիր-Սյուզդալ Ռուսաստանի քաղաքները։ 15-րդ դարից առևտրային ճանապարհի նշանակությունը վերականգնվում է, մեծանում է այնպիսի կենտրոնների նշանակությունը, ինչպիսիք են Կազանը, Նիժնի Նովգորոդը, Աստրախանը։ Իվան Ահեղի կողմից 16-րդ դարի կեսերին  Կազանի և Աստրախանի խանությունների նվաճումը հանգեցրեց  Վոլգա գետի ողջ համակարգի միավորմանը Ռուսաստանի ձեռքում, ինչը  նպաստեց 17-րդ դարում Վոլգայի առևտրի ծաղկմանը։ Առաջանում են նոր խոշոր քաղաքներ՝ Սամարան, Սարատովը, Ցարիցինը, մեծ դեր են խաղում Յարոսլավլը , Կոստրոման, Նիժնի Նովգորոդը,Սիմբիրսկը։ Վոլգայով անցնում են նավերի մեծ քարավաններ (մինչև 500)։ 18-րդ դարում հիմնական առևտրական կենտրոնները տեղափոխվում են Արևմուտք, իսկ ներքին Վոլգայի տնտեսական զարգացումը ընդհատվեց քոչվոր ցեղերի արշավանքների հետևանքով։ 17-18-րդ դարերում Վոլգայի ավազանը հանդիսանում էր Ե.Ի Պուգաչովի և Ս.Տ. Ռազինի գլխավորությամբ ապստամբած կազակների և գյուղացիների գործողությունների հիմնական կենտրոնը։
19-րդ դարում, երբ Մարիինյան գետային համակարգը միացրին Վոլգայի ավազանին  և Նևայի ավազանին (1808 թվական), մեծ առաջընթաց է գրանցվում Վոլժսկի առևտրային ուղիների զարգացման մեջ։ Ստեղծվում է խոշոր գետային նավատորմը (1820 թվականին առաջին շոգենավ), Վոլգայում աշխատում է հսկայական նավաքարշ բանվորների բանակ (մինչև  300.000 մարդ)։ Իրականացվում են հացի, աղի, ձկան, հետագայում նավթի և բամբակի խոշոր բեռնափոխադրումներ։
1917-1922 թվականների Քաղաքացիական պատերազմի զարգացումը Ռուսաստանում մեծ մասամբ պայմանավորված  էր 1918 թվականին Վոլգայի շրջանի մի շարք քաղաքներում Հիմնադիր ժողովի կոմիտեի իշխանության հաստատմամբ։ Բոլշևիկների կողմից Վոլգայի վրա վերահսկողության վերականգնումը համարվում է կարևոր շրջադարձային կետ Քաղաքացիական պատերազմում, քանի որ Վոլգայի վրա վերահսկողությունը ապահովում էր հացահատիկային ռեսուրսների և Բաքվի նավթի հասանելիությունը։
Քաղաքացիական պատերազմում կարևոր դեր է խաղացել Ցարիցինի պաշտպանությունը, որում մեծ մասնակցություն է ունեցել Ի․Վ․Ստալինը, ինչը և առիթ է հանդիսացել,որ Ցարիցինը վերանվանվի Ստալինգրադ։
Աշխարհագրական դիրք
Վոլգան սկիզբ է առնում Վալդայի բարձրավանդակից (228 մետր բարձրությունից) և թափվում է Կասպից ծով։
Գետաբերանը ծովի մակարդակից 28 մետր ցածր է։ Ընդհանուր անկումը 256 մետր է։ Վոլգան աշխարհի ամենախոշոր ներքին հոսքով գետն է, այսինքն՝ համաշխարհային օվկիանոս չթափվող գետ է։
Վոլգա գետի ավազանի համակարգը ներառում է 151 հազար ջրատար՝ ընդհանուր  574 հազար կմ երկարությամբ։ Վոլգան ընդունում է շուրջ 200 վտակ։ Ձախ վտակները թվով ավելի շատ և ջրառատ են աջ վտակներից։ Կամիշից հետո նշանակալից վտակներ չկան։
Ակունք
Վոլգայի ակունքը՝ բանալին Տվերի շրջանի Վոլգովերխովյան գյուղի մոտ է։ Վերին հոսանքներում՝ Վալդայի բարձրավանդակի սահմաններում, Վոլգան անցնում է փոքր լճերով՝ Փոքր և Մեծ Վերխիտներ, այնուհետև խոշոր լճերի համակարգով՝ հայտնի որպես Վերին Վոլգական լճեր՝ Ստերժ, Վսելուգ, Պենո և Վոլգո, որոնք միավորվում են Վերին Վոլգական ջրամբարում։
Վերին Վոլգա
Այն բանից հետո, երբ Վոլգան մտավ Վերին Վոլգական լճերի համակարգ, ջրի հոսանքների կարգավորման և նավարկելիության խորությունն ապահովելու նպատակով 1843 թվականին կառուցվել է ջրամբար` Վերնեվոլժսկի Բեյշլոթ։ Վոլգայի առաջին խոշոր բնակավայրը՝ սկսած աղբյուրից,  Ռժեվ քաղաքն է։ նրանից հետո սկսվում է նավարկելի գոտին։ Տվեր և Ռիբինսկ քաղաքների միջև ստեղծվեց Վոլգայի` Իվանկովսկու ջրամբարը (այսպես կոչված՝ Մոսկովյան ծովը) ամբարտակով, Դուբնա քաղաքի շրջակայքում գտնվող ՀԷԿ-ը, Ուգլիչի ջրամբարը (Ուգլիչի ՀԷԿ-ի մոտ), Ռիբինսկի ջրամբարը (Ռիբինսկի ՀԷԿ-ի մոտ)։ Ռիբինսկ-Յարոսլավլյան շրջանում և Կոստրոմայից ներքև գետը հոսում է նեղ հովտում բարձր միջև` անցնելով Ուգլիչսկո-Դանիլովսկայա և Գալիչսկո-Չուխլոմսկայա բարձրավանդակներով։ Այնուհետև Վոլգան հոսում է Ունժենսկայա և Բալախնայի ցածրավանդակների երկայնքով։ Գորոդեցիում (Նիժնի Նովգորոդից վերև) Վոլգան ձևավորում է Գորկու ջրամբարը։ Վերին Վոլգայի խոշորագույն վտակներն են` Սելիժարովկան, Տման, Տվերցան, Մոլոգան, Շեկսնան, Կոտորոսլան և Ունժան։
Միջին Վոլգա
Միջին հատվածում՝ Օկայի գետաբերանից ներքև, Վոլգան դառնում է ավելի ջրառատ։ Այն հոսում է Պրիվոլժսկի բարձրավանդակի հյուսիսային մասի երկայնքով։ Գետի աջ ափը բարձրադիր է, իսկ ձախ ափը՝ ցածրադիր։ Չեբոքսարում կառուցվել է Չեբոքսարի ՀԷԿ-ը, իսկ նրանից  վերև գտնվում է Չեբոքսարի ջրամբարը։ Միջին հոսանքում Վոլգայի խոշորագույն վտակներն են՝ Օկան, Սուրան, Վետլուգան և Սվիագան։
Ստորին Վոլգա
Ստորին հատվածում՝ Կամային խառնվելուց հետո, Վոլգան դառնում է ավելի հզոր գետ։ Այստեղ այն հոսում է Պրիվոլժսկի բարձրավանդակի երկայնքով։ Տոլյատովի քաղաքի մոտ, Սամարայի Լուկից վերև, որը ձևավորում է Վոլգան, Ժիգուլևյան լեռները ձգելով, կառուցվել է Ժիգուլևյան ՀԷկ-ի ամբարտակը, որից վերև գտնվում է Կույբիշևի լայնատարած ջրամբարը։ Բոլագովո քաղաքի մոտ՝ Վոլգայի վրա կառուցվել է Սարատովի հիդրոէլեկտրակայանը։ Նրանից վերև Սարատովի ջրամբարն է։ Ստորին Վոլգան ընդունում է համեմատաբար փոքր վտակներ՝ Սոկ, Սամարա, Մեծ Իրգիզ, Երուսլան։ Վոլգոգրադում՝ Վոլժսկի ՀԷԿ-ի շրջանում, Վոլգայից առանձնանում է ձախ թևը՝ Ախտուբան (երկարությունը 537 կմ), որը հոսում է գետի հիմնական ընթացքին զուգահեռ։ Վոլգայի և Ախտուբայի միջև ընկած մեծ տարածությունը, որի մեջ կան մեծ քանակությամբ ջրամբարներ և առվակներ, կոչվում է Վոլգա- Ախտուբանյան հեղեղուտ, որի լայնությունը նախկինում հասել է նույնիսկ մինչև 20—30 կմ։ Վոլգայի վրա՝ Ախտուբայի և Վոլգոգրադի միջև, կառուցվել է «Վոլգա» ՀԷԿ-ը, որի պատնեշի վերևում տարածվում է Վոլգոգրադի ջրամբարը։
Վոլգայի դելտան սկսվում է Բուզանի գետաբազուկից ( Աստրախանից 46 կմ հյուսիս) և Վոլգայի հունի բաժանման վայրից ու հանդիսանում է խոշորագույններից մեկը Ռուսաստանում և ամենամեծը՝ Եվրոպայում։ Դելտայում հաշվվում են շուրջ 500 փոքր գետաբազուկներ,վտակներ և փոքր գետակներ։ Հիմնական վտակներն են՝ Բուզանը, Բախտեմիրը, Կամիզյակը, Հին Վոլգան, Բոլդան, Ախտուբան, նրանցից նավարկելի է Բախտեմիրը, որը ձևավորում է Վոլգա-Կասպիական ջրանցքը։ Վոլգայի ստորին հոսանքի գետաբազուկներից մեկը՝ գետ Կիգաչը, հատում է Ղազախստանի տարածքը։
Վերոնշյալ գետաբազուկից սկիզբ է առնում ռազմավարական նշանակություն ունեցող ջրատար՝ Վոլգա-Մանգիշլակը, որը քաղցրահամ ջրով է ապահովում Ղազախստանի Մանգիստաուսկի շրջանի առանձին տարածքներ։ Տարբեր ժամանակներում Վոլգայի դելտան փոխել է իր դիրքը։ Այսպես․
Կուիբիշևի ջրամբարի կառուցումից հետո որոշ աղբյուրներում միջին և ստորին Վոլգաների սահմանը համարում են Սամարայից բարձր Ժիգուլովսկի ՀԷԿ-ը։ Այլ աղբյուրներում միջին և ստորին Վոլգաների սահման է համարվում Սարատովյան ՀԷԿ-ը (Բալակովո քաղաքում)։ Այս կերպ (ինչպես և Վոլգայի շրջանի բաժանման ժամանակ) ստորին Վոլգային են վերաբերում Սարատովի մարզը (բացառությամբ ծայրահեղ հյուսիսային շրջանների), Վոլգոգրադի մարզը, Կալմիկական Հանրապետությունը և Աստրախանի մարզը։
Հիդրոլոգիական ռեժիմ
Վոլգայի հիմնական սնուցումը իրականացվում է ձյան (տարեկան հոսքի 60%), ստորերկրյա ջրերի (30%) և անձրևային (10%) ջրերի միջոցով։ Բնական ռեժիմը բնութագրվում է գարնանային վարարումներով (ապրիլ-հունիս), քիչ ջրայնությամբ՝ ամառային և ձմեռային սակավաջրության ժամանակ, և աշնանային անձրևային հեղեղումներով (հոկտեմբեր)։ Նախքան կարգավորումը՝ Վոլգայի մակարդակի տարեկան տատանումները Տվերի մոտ հասել են 11 մ, Կամսկի գետաբերանից ներքև՝ 15-17 մետր, և Աստրախանի մոտ՝ 3 մետր։
Ջրամբարների կառուցման հետ կապված կարգավորվել է Վոլգա գետի հոսքը, կտրուկ նվազել են մակարդակի տատանումները։ Վոլգայում լուրջ ջրհեղեղներ են տեղի ունեցել 1709, 1719, 1853, 1908 և 1926 թվականներին։ Բացի դրանից, ցածր լանջերի վրա ջրամբարների ստեղծման հետևանքով  ջրի մակարդակի բարձրացման հետ կապված, մի շարք քաղաքներում ձևավորվել են լայնածավալ և հաճախ սակավաջուր ճահճացած գետաբերանի ծովախորշեր և գետախորշեր, ինչպես նաև կառուցվել են ինժեներական պաշտպանիչ կառույցներ՝ պատնեշների ձևով, պահեստային պոմպերի և այլն։
Միջին տարեկան ջրի թողունակությունը 29 մ³/վ է,Տվեր քաղաքի մոտ՝ 182, Յարոսլավլ քաղաքի մոտ՝ 1110,Նիժնի Նովգորոդի քաղաքի մոտ՝ 2970, Սամարա քաղաքի մոտ՝ 7720, Վոլգոգրադ քաղաքի մոտ՝ 8060 մ³/վ։ Վոլգոգրադից ներքև գետը իր ծախսի 2 %-ը կորցնում է գոլորշիացման վրա։
Նախկինում ջրհեղեղի ժամանակ ջրի առավելագույն ծախսը Կամա գետի մեջ թափվելուց ներքև հասել է 67.000 մ/վրկ, իսկ ջրհեղեղի արդյունքում Վոլգոգրադում ջրհեղեղի ողողադաշտը չի գերազանցել 52.000 մ³/վ։ Հունի կարգավորման գործընթացի հետ կապված ջրհեղեղների առավելագույն ծախսերը կտրուկ նվազել են, իսկ ամառային և ձմեռային սակավաջրային ծախսերը զգալիորեն աճել են։ Վոլգա գետի ավազանի ջրային բալանսը մինչև Վոլգոգրադ միջինում բազմամյա ժամկետում կազմում է տարեկան տեղումներ՝ տարեկան 662 մմ կամ 900 կմ³, գետի հոսքը՝ տարեկան 187 մմ կամ 254 կմ³, գոլորշիացում` տարեկան 475 մմ կամ 646 կմ³:
Վոլգա՝ Ռուսաստանի կենտրոնական ջրուղի
Վոլգան հոսում է Ռուսաստանի Դաշնության 15 ենթակա սուբյեկտների տարածքում (ակունքից դեպի գետաբերան).
Տարածքային առումով Վոլգայի ավազանը տեղակայված է Ռուսաստանի Դաշնության հետևյալ սուբյեկտների տարածքում։
ինչպես նաև Ղազախստանի Ատիռաիսկի մարզը։
Վոլգան կապված է՝
Վերին Վոլգայի ավազանում կան խոշոր անտառային տարածություններ, Միջին Վոլգայի և մասամբ Ստորին Վոլգայի շրջանում մեծ տարածքները զբաղեցված են հացահատիկային և արդյունաբերական մշակաբույսերով։ Բոստանաբուծությունը և այգեգործությունը զարգացած են։ Վոլգա-Ուրալյան տարածաշրջանում կան հարուստ նավթային և գազային հանքեր։ Սոլիկամսկի մոտակայքը հարուստ է կալիումի աղերի խոշոր հանքավայրերով։ Վոլգայի ստորին շրջանը հարուստ է (Բասկունչակի լիճ, Էլթոն) կերակրի աղով։
Էկոլոգիա և ձկնորսություն
Վոլգայում կա մոտավորապես 70 ձկնատեսակ, որոնցից 40-ը արդյունաբերական (ամենակարևորները՝ վոբլա, բրամ, շիղաձուկ, գետածածան, լոքո, գայլաձուկ, թառափ, ստերլետ)։
Ռուսական կայսրության ժամանակ տարվա ընթացքում 4 ձկնորսական եղանակ է եղել՝|գարնանը (մարտի վերջից մինչև մայիսի 15-20-ը) բռնում էին ծածան, բրամ և գետածածանը, ամռանը (հուլիս 15-ից) թառափի տեսակները (թառափ, զութխի, շիպ, ստերլետ), աշնանը՝ (սեպտեմբերի 1-ից մինչև նոյեմբերի 1-ը) և ձմռանը սառցանցքի միջոցով բռնում էին բոլոր տեսակները։ Ամենախոշոր որսը տեղի էր ունենում գարնանը, այնուհետև՝ աշնանը, ձմռանը ձկների  որսը լինում էր  ամենաքիչը։ Ձվադրման ժամանակահատվածում՝ մայիսի 15-ից հուլիսի 15-ը, ձկնորսությունը  Վոլգայում արգելվում էր։
Ձուկը աղ դնելու համար միայն Սապոժնիկովների ձեռնարկությունը օգտագործում էր տարեկան 16 հազար տոննա աղ։ Ձմռանը նրանց խանութներում վաճառվում էր մինչև 4 մետր երկարությամբ թառափ, որը պարունակում էր մինչև 200 կգ ձկնկիթ։ Արդեն 19-րդ դարի վերջին Վոլգայում առևտրային ձկների թիվը զգալիորեն նվազում  է։ Ոմանք դա կապում էին անբարեխիղճ ձկնորսության հետ, մյուսները` նավթով ջրերի աղտոտման հետ, որով ջեռուցվում էին շոգենավերը ։
Վոլգայի ջրերը և նրա խոշոր վտակներից մեծ մասը ներկայումս շատ ուժեղ աղտոտված են ։
2017 թվականին ընդունվեց «Վոլգա գետի աղտոտվածության պահպանումն ու կանխումը » դաշնային ծրագիրը, որի համաձայն մինչև 2025 թվականը նախատեսվում է լրջորեն նվազեցնել  աղտոտված կեղտաջրերի  արտանետումը,  կառուցել և արդիականացնել 26 հիդրոէլեկտրակայան, ընդ որում՝ մինչև 50 հազար հեկտար գյուղատնտեսական հողերը կստանան ոռոգում, և նույնպիսի  տարածք էլ կհատկացվի ձկների ձվադրման համար ։
Նաև կանցկացվեն հատակը խորացնելու և ջրային օբյեկտների մաքրման աշխատանքներ, կիրականացվի խորտակված նավերի վերհանում (2018 թվականի տվյալներով՝ ֆիքսված է 3 հազար միավորից ավելի) ։
Նավագնացություն
Վոլգան Նավարկելի է Ռժևից մինչև գետաբերան ։ Վոլգայի երկայնքով ներքին ջրուղիները՝ Ռժև քաղաքից մինչև Կոլխոզնիկ նավահանգիստ(589 կիլոմետր),Կոլխոզնիկ նավահանգիստ՝ Բերտյուլ(Կարմիր Բարիկադ գյուղ)՝ 2604 կիլոմետր, ինչպես նաև 40 կիլոմետրանոց հատված գետի դելտայում ։ Գետային նավերը, որոնք տարբեր ժամանակներում օգտագործվել են Վոլգայի վրա նավագնացության համար, ցուցադրված են Վոլգայի հանրապետական ակադեմիայի ջրային տրանսպորտի՝ գետային նավատորմի թանգարանում, որը գտնվում է Նիժնի Նովգորոդում։
Կամուրջներ և անցումներ
Չհաշված Վոլգայի վերին հոսանքներում գտնվող կարճ կամուրջները՝ առաջին հիմնական կամուրջը գետի վրայով դարձել է Ալեքսանդրովյան երկաթգծային կամուրջը Սիզրանի մոտակայքում, որը հանձնվել է շահագործման 1880 թվականին։ Մինչ այդ բեռների և անձնակազմի տեղափոխման համար օգտագործվում էին շոգենավեր-լաստանավեր, իսկ ավելի վաղ՝ մեծ հարթահատակ նավակներ, որոնք կոչվում էին գետանավակներ։ Վոլգայի վրայով անցնող ամենաերկար կամուրջը այժմ Ուլյանովսկում գտնվող Նախագահական կամուրջն է, որը Ռուսաստանի ամենաերկար կամուրջն է(5825 մետր)։
Վոլգա, թե Կամա
Գիտական տեսանկյունից՝ հիդրոլոգիական երևույթների մեծամասնության համաձայն, Կաման համարվում է գլխավոր գետ, իսկ Վոլգան՝ նրա հոսանքը ։ Սակայն հաշվի առնելով կարևոր պատմական գործոնը, իսկ մասնավորապես՝ Վոլգա գետի միավորող դերը միակ Ռուսական հանրապետության ստեղծման մեջ, գետի մի մասը՝ Վոլգայի և Կամայի միախառնման վայրից մինչև Կասպից ծով, ընդունված է համարել Վոլգայի շարունակություն, այլ ոչ թե Կամայի։ Այժմ Կամա գետը համարվում է Վոլգա գետի վտակ, ավելի ճիշտ՝ Կույբիշևյան ջրամբարի վտակ Վոլգա գետի վրա ։
Կամայի գլխավոր լինելու տեսակետը պաշտպանում է միջին դարերի արաբական աշխարհագրական ավանդույթը, որը կապում էր Իտիլի ակունքը (Վոլգայի անվանումը) հենց Սպիտակ-Կամա համակարգի հետ ( արաբները գտնում էին, որ Կաման թափվում է Սպիտակի մեջ) ։
1983 թվականին Չեբոկսարյան վերջին ջրամբարի կասկադի գործարկումից հետո՝ Վոլգոգրադից վերև Վոլգան դադարեց գետ լինել և վերածվեց խոշոր հոսող լճերի կասկադի:Կաման քիչ չափով կարգավորված է պատնեշներով և գետի շատ հատվածներում պահպանվել է բնական հունը ։
New York Magazine
Պատմություն
Ամսագրի հիմնադիր Միլթոն Գլեյզերը հիշում է․
2006 թվականին nymag.com հրապարակման կայքը  վերափոխվել է։ Հրատարակչի տվյալներով՝ կայք ամսական այցելում է մոտ 7 միլիոն օգտատեր։
2008 թվականին New York Media ընկերությունը ձեռք բերեց MenuPages առցանց ռեստորանը ։ 2009 թվականի հոկտեմբերին այս ռեսուրսը բերեց ընկերության ընդհանուր եկամտի տոկոսը ։
2019 թվականի սեպտեմբերի 24-ին Vox Media հոլդինգը հայտարարեց Նյու Յորքի Մեդիա հրատարակության գլխավոր ընկերության գնման մասին ։ 2020 թվականի մայիսին Curbed անշարժ գույքի կայքը ներառվել Է New York Magazine-ի կազմում ։
Թվային տարածում և կայքեր
20-րդ դարի սկզբին գործարկվեցին թեմատիկ բլոգեր՝
Պոկրովկա (գյուղ, Աբզելիլովսկի շրջան)
Պոկրովկա (Покровка, Покровка), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
New York Magazine
Թվային տարածում և կայքեր
2006 թվականին Նյու Յորքի nymag.com վեբ-կայքը անցել է մեկ տարվա վերագործարկում՝ կայքը ճանապարհորդից ամսագրի վերածելով՝ ամենաարդիական նորությունների և սպասարկման ծառայության։ 2008 թվականին Նյու Յորքի Մեդիա մայր ընկերությունը ձեռք բերեց ռեսուրս MenuPages առցանց ռեստորան, որը սպասարկում է ութ շուկաներ ամբողջ ԱՄՆ-ում, բացի իր սեփական առցանց ռեստորանների ցուցակներից և ամրապնդելով դիրքերը յոթ լրացուցիչ քաղաքներում ։2011-ին MenuPages-ը վաճառվեց որպես մեկ արտադրանք ։2010 թվականի հուլիսի դրությամբ, թվային եկամուտը կազմել է ընկերության գովազդային եկամուտների մեկ երրորդը ։
Կայքը ներառում է մի քանի բրենդային կայքեր՝ Daily Intelligencer (վերջին նորություններ), Cut (կանացի համարներ), Grub Street (սնունդ և ռեստորաններ) և Vulture (փոփ մշակույթ)։ Դևիդ Կարը նշել է իր բաժնում 2010 թվականի օգոստոսին։ «Ինչ-որ իմաստով, Նյու Յորքի ամսագիրը արագորեն դառնում է թվային ձեռնարկություն՝ կցված ամսագրով» ։
Պոկրովկա (գյուղ, Աբզելիլովսկի շրջան)
Բնակչությունը 2009 թվականին գրանցված տվյալներով կազմում էր 222 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
(4851) Վոդոպյանովա
(4851) Վոդոպյանովա (Vodopʹyanova), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 26-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 2,601469 ա. մ., առավելագույնը մոտենում է 2,4438 ա. մ. հեռավորության վրա և հեռանում 2,7592 ա. մ. ։ Արեգակի շուրջ մեկ ամբողջական պտույտ է կատարում 1532,59 երկրային օրվա ընթացքում, իր ուղեծրով շարժվելով միջինում 0,234896 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,5° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ինզելգա
Ինզելգա (Инзелга, Инйылға), գյուղ Ռուսաստանի, Բաշկորտոստան հանրապետության Գաֆուրիյսկի շրջանի կազմում։
Ավարերեն
Ավարերեն, ավարների լեզուն։ Պատկանում է նախ-դաղստանյան լեզվաընտանիքի ավարա-անդյան խմբին։
Ինզելգա
Բնակչությունը 2009 թվականին գրանցված տվյալներով կազմում էր 492 մարդ։
Ավարերեն
Խոսողների քանակը կազմում է մոտ 790.000 մարդ։ ՌԴ-ում ավարարենով խոսողների թիվը հասնում է 715.300 մարդու (անդյան ժողովուրդներն ավարերենը օգտագործում են որպես առօրյա խոսակցական լեզու)։
Բարբառները
Լեզուն հարուստ է բարբառներով, որոնք իրարից բավականին շատ են առանձնացված, և շատ դեպքերում տարբեր բարբառներով խոսողները միմյանց դժվարությամբ են հասկանում։ Բարբառները կարելի է բաժանել խմբերի՝
Փաստեր
Հետաքրքրական փաստերից են ավարերենի վերաբերյալ իմամ Շամիլի խոսքերը. « Արաբերենից բացի ես գիտեմ երեք լեզու՝ ավարերենը, կումիկերենն ու չեչեներենը։ Ավարերենի հետ ես գնում եմ մարտի, կումիկերենով` կանանց հետ բացատրվում, իսկ չեչեներենով կատակ եմ անում »։
Ծանոթագրություններ
Կատեգորիա:Ռուսաստանի լեզուներ Կատեգորիա:Կցական լեզուներ
Տեխնոլոգիայի հիմքերը
Տեխնոլոգիայի հիմքերը (լատիներեն՝ Summa Technologiae), լեհ գրող Ստանիսլավ Լեմի փիլիսոփայական-ապագայաբանական աշխատությունը (1963, առաջին անգամ լույս է տեսել 1964 թվականին, երկրորդ վերամշակված հրապարակումը՝ 1967 թվականին։ Գրքի վերնագիրը վերցրված է Թովմա Աքվինացու և Ալբերտ Մեծի աշխատությունների՝ «Աստվածաբանության հիմքերը» (Summa Theologiæ) նմանողությամբ։ Գրքի բովանդակությունը որոշակի առնչակցություններ ունի Արթուր Կլարկի «Ապագայի առանձնահատկությունները» պատմվածքի և խորհրդային աստղաֆիզիկոս Իոսիֆ Շկոլովսկու «Տիեզերք, կյանք, բանականություն» մենագրության հետ (երկուսն էլ առաջին անգամ հրատարակվել են 1962 թվականին)։
Խնդիրներ
Գրքի հիմնական նպատակը՝ փորձել գիտատեխնիկական, բարոյա-էթիկական և փիլիսոփայական խնդիրների կանխատեսական վերլուծություն իրականացնել՝ կապված քաղաքակրթության փոխազդեցության հետ, տեխնոլոգիական և նյութական սահմանափակումներից ազատ պայմաններում (հեղինակի պատկերավոր ներկայացմամբ՝ «դեռևս գոյություն չունեցող վարդերի փշերի ուսումնասիրություն»)։
Չնայած զգալի ժամանակին, որ անցել էր գործը գրելուց հետո, նաև մի շարք անճշտություններ, որոնք բաց թողեց Լեմը պատճառաբանություններում, որոնք կապված են մաթեմատիկայի, կենսաբանության, հասարակագիտության և գիտության մյուս ճյուղերի հետ, «Summa Technologiae» ընդհանրապես ոչ միայն չի հնացել, այլ ընդհակառակը՝ ձեռք է բերել 20-րդ դարի վերջ և 21-րդ դարի սկզբի ինտելեկտուալ կոնտեքստով հատուկ ակտուալություն։ Լեմի քննարկած հարցերից շատերը 1960-ականներին կազմում էին գիտական ֆանտաստիկայի բարձրագույն մակարդակը՝ վիրտուալ իրականություն, նանոտեխնոլոգիաներ, արհեստական ինտելեկտ, տեխնոլոգիական առանձնահատկություն՝ «Summa Technologiae»-ի առաջին հրատարակումից 30-40 տարի հետո, մտան ակտիվ մշակվող գիտական պրոբլեմների շարքը։
Բովանդակություն
Գրքի կազմված է ութ գլխից՝
Ծանոթագրություններ
Կատեգորիա:Ստանիսլավ Լեմի ստեղծագործություններ Կատեգորիա:Տեխնիկայի փիլիսոփայություն Կատեգորիա:1963 գրքեր
Ուշադրություն, հետախուզում է
«Ուշադրություն, հետախուզում է» («Внимание, розыск!»), ռուսական հեռուստաշոու, որը հեռարձակվել է 2001 թվականի սեպտեմբերի 13-ից մինչև 2011 թվականի դեկտեմբերի 28-ը, ՆՏՎ հեռուստաալիքով։ Ի սկզբանե այն ուղիղ եթերում հանդես է եկել դետեկտիվ թոք-շոուի ձևաչափով, այնուհետև դարձել փաստագրական դետեկտիվ։
Հեռուստածրագրի մասին
Ծրագրի գաղափարը ծագել է 2001 թվականի ամռանը. հեռուստաալիքի լրագրողները մտահղացել են ստեղծել քրեական թոք-շոու՝ փոխարինելու ՆՏՎ-ից հեռացած Նիկոլայ Նիկոլաևի «Անկախ հետաքննություն» հաղորդմանը։ 2001 թվականի սեպտեմբերին Բուտիրսկի քննչական մեկուսարանից փախել են երեք վտանգավոր հանցագործներ՝ Վլադիմիր Ժելեզոգլոն, Անատոլի Կուլիկովը և Բորիս Բեսատեգեստվոն, ինչին էլ նվիրված էր ծրագրի առաջին թողարկումը ։
Ծրագիրը թողարկվել է 2001 թվականի սեպտեմբերի 13-ից 2011 թվականի դեկտեմբերի 28-ը։ Հաղորդման առաջին թողարկումները վարում էր Օլեգ Չերտկովը ։ 2001 թվականի աշնանից մինչև 2004 թվականի սեպտեմբերի 5-ը ծրագիրը վարել է Ալեքսանդր Անուչկինը ։ Թոք-շոուի ձևաչափով ծրագրի նախնական տարբերակում իրավապահ մարմինների աշխատակիցները, քրեագետները և հոգեբանները փորձել են կանխատեսել, թե որտեղ և ինչպես փնտրել ավելի վտանգավոր հանցագործի ։ 2001-2003 թվականներին ծրագիրը եթեր է հեռարձակվել Օստանկինոյի 11-րդ ստուդիայից՝ ձևով և կառուցվածքով գրեթե ամբողջությամբ կրկնօրինակելով «Անկախ հետաքննություն» հեռուստաշոուին ։
Այնուհետև, հաշվի առնելով այն հանգամանքը, որ ուղիղ եթերը թույլ չէր տալիս հեղինակներին լիովին պատմել այն վտանգների մասին, որոնք կարող են պատահել փողոցում, ծրագիրն անցել է հեռուստասերիալի ձևաչափի, որը հնարավորություն կտար վերակառուցել իրադարձությունները և ցուցադրել այն, թե ինչպես չհայտնվել վտանգավոր իրավիճակներում ։
Ձևաչափի փոփոխություն
2004 թվականի աշնանից մինչև 2011 թվականը ծրագիրը վարում էր ոստիկանության պաշտոնաթող գնդապետ Սերգեյ Ավդիենկոն ։ ՆՏՎ-ի հասարակական-իրավական հեռարձակման տնօրինությունը ծրագրի այս տարբերակը արել է Դեյվիդ Համբուրգի «Версия» հեռուստաընկերության հետ ։ Այս տարբերակում ծրագրի վերջում ևս ցուցադրվում էին հետախուզման մեջ գտնվող հանցագործների լուսանկարները, հեռախոսի համարների նշումով և երբեմն արժեքավոր տեղեկություններ տալու համար պարգևներով ։
Ծրագրի կարևոր առանձնահատկություններից է դարձել հաղորդավար Սերգեյ Ավդիենկոյի խարիզման և մեկնաբանման վառ ձևը (օրինակ՝ «Ժողովրդական դատարան» թողարկման մեջ նա դուրս է եկել ստուդիա մրցավարական թիկնոցով և սպիտակ կեղծամով)։ Բացի քրեական տարբեր պատմություններ լուսաբանելուց, ծրագրում խորհուրդներ էին տրվում, այն մասին, թե ինչպես չդառնալ հանցագործի զոհ։ Նկարահանող խումբը տարբեր սոցիալական փորձարկումներ էր կազմակերպում, որոնք նկարահանվում էին թաքնված տեսախցիկով։ Բազմաթիվ թողարկումներում հղում էր արվում կինոյի և գրականության ստեղծագործություններին, հարցազրույցներ էին վարվում բազմաթիվ հայտնի արտիստների, գրողների և մշակույթի այլ գործիչների հետ։ Ընդ որում, ոչ բոլոր թողարկումներն էին նվիրված այս կամ այն հանցագործի որոնմանը, որոշ հաղորդումներ նվիրված էին սոցիալական խնդիրներին։ Այսպես, «Տնային տնտեսուհիների դատարանը» հրատարակությունը քննադատել է Ռուսաստանում երդվյալ ատենակալների դատարանի համակարգը, իսկ «Օլիգարխների որսորդուհի» թողարկումը դատապարտել է «Բարձրաշխարհիկ կանանց»։ Փետրվարի 12-ից մինչև 2011 թվականիի դեկտեմբերի 28-ը ծրագիրը ստացավ իր նախկին անունը։ Բացի այդ, փոխարինվեց նաև հաղորդավարը։ Ծրագիրը սկսեց վարել Իրինա Վոլկը։ Ծրագրի այս ձևաչափով հեղինակները երեք պատմություն են պատմել հետախուզման մեջ գտնվող հանցագործների մասին, իսկ հետո նրանց բռնելու համար պարգևատրում են խոստացել հանդիսատեսին ։ 2012 թվականի առաջին կեսին ծրագիրն ընթացել է հեռուստաալիքի հեռարձակման առավոտյան ցանցում (ժամը 10:25), բայց միայն կրկնողությունները ։
Քննադատություն
Ծրագրի գրեթե յուրաքանչյուր դրվագում հաճախ մանրամասն նկարագրվում էին հաշվեհարդարներն ու ցուցադրվում լուսանկարներ, որոնցում խոշոր պլանով պատկերված էին զոհերի և արյան լճակներով դիակների այլայլված մարմինները, որոնք վերցված էին ոստիկանության արխիվներից։ Չափազանց բնականության համար ծրագիրը բազմիցս քննադատվել է։ Հատկապես կարևոր էր այն, որ ծրագիրը գործում էր ցերեկային ժամերին։ Հեռուստաքննադատ Աննա Կաչկաևան նշել է. «Մի քանի տարի առաջ մի հիստերիկ աղջիկ պատռել է վերնաշապիկը, ցուցադրելով դանակի վնասվածքները։ Եվ այսպես կոչված լրագրողն ասել է. «Բժիշկները անհանգստանում են աղջկա հոգեկան առողջության համար»։ Հենց այդ ամենօրյա թողարկումներն են «հանցագործությունների հետքերով» էժան իրագործվում և եկամուտ բերում »:
Հաղորդմանը բազմիցս մեղադրել են փաստերը կեղծելու և զրպարտելու մեջ։ Այսպես, 2005 թվականի ապրիլին Մոսկվայի Ցաո Պրեսնենսկի շրջանային դատարանը ճանաչեց այն ժամանակվա Դաշնային խորհրդի խոսնակ Սերգեյ Միրոնովի տեղակալ Ռաֆգատ Ալթինբաևի մասին տեղեկությունները, որոնք հրապարակվել էին 2004 թվականի հունիսին «Ուշադրություն, հետախուզում» ծրագրում, որը չի համապատասխանում իրականությանը։ Նշվել է, որ տեղի է ունեցել պատվի և արժանապատվության խախտում և պահանջել հեռուսաալիքից փոխհատուցել բարոյական վնասը ։
Պարգևներ
Առաջին երկու տարիների ընթացքում ծրագիրը տասնյակ շնորհակալագրեր է ստացել Ռուսաստանի Դաշնության դատախազության, Գլխավոր դատախազության և արդարադատության նախարարության ղեկավարություններից ։
Պարսից արքայազնը։ Ժամանակի դաշույնը
«Պարսից արքայազնը։ Ժամանակի դաշույնը» (Prince of Persia: The Sands of Time), ռեժիսոր Մայք Նյուելի ֆիլմերից, որի գլխավոր դերերը մարմնավորում են Ջեյք Ջիլլենհոլը, Ջեմմա Արտերտոնը, Բեն Քինգսլին, Ալֆրեդ Մոլինան, Սթիվ Տուսենը, Տոբի Կեբելը, Ռիչարդ Կոյլը, Ռոնալդ Պիկապը, Ռիս Ռիչին, Գիսլի Օրն Գարդարսոնը։
Կուլտային համակարգչային խաղի էկրանավորման գլխավոր հերոսը՝ երիտասարդ արքայազն Դաստանը պատերազմում միշտ հաղթել է իր թշնամիներին, բայց դավադիր պալատականի պատճառով նա զրկվել է իր թագավորությունից։ Հիմա Դաստանին մնում է չարագործների մոտից փախցնել հզոր մոգական արտեֆակտը, որն ի վիճակի է ժամանակը հետ տալ և իր տիրոջը դարձնել աշխարհի տիրակալ։ Այդ գործում Դաստանին կօգնի սառը զենք տիրապետելու հիանալի հմտությունները։
Արտաքին հղումներ
Կատեգորիա:Ամերիկյան մելոդրամա ֆիլմեր‎ Կատեգորիա:2010 ֆիլմեր Կատեգորիա:Մայք Նյուելի ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան մարտաֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Դիսնեյյան ֆիլմեր Կատեգորիա:Ամերիկյան ֆիլմեր Կատեգորիա:IMAX ֆիլմեր Կատեգորիա:2010-ականների արկածային ֆիլմեր Կատեգորիա:Walt Disney Pictures ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ամերիկյան ֆենտեզի արկածային ֆիլմեր
Պլանկի ճառագայթման օրենք
Պլանկի ճառագայթման օրենք, Պլանկի բանաձև, Պլանկի բաշխում, ջերմային ճառագայթման հիմնական օրենքներից մեկը, որը բնութագրում է բացարձակ սև մարմնի հավասարակշիռ ճառագայթման սպեկտրում էներգիայի բաշխումը՝ կախված մարմնի T ջերմաստիճանից․
Այս բանաձևում հ-ը Պլանկի հաստատունն է, k-ն՝ Բոլցմանի հաստատունը, c-ն՝ լույսի արագությունը, D(v)-ն՝ v հաճախականությամբ ֆոտոնների համակարգի քվանտային վիճակների թիվը v+vd տիրույթում, n(v)-ն՝ ֆոտոնների բաշխումն ըստ տարբեր վիճակների։
Օրենքը ձևակերպել է Մ․ Պլանկը 1900 թվականին՝ հիմք ընդունելով լույսի առաքման պրոցեսների ընդհատ բնույթի մասին եղած պատկերացումները։
Պլանկի ճառագայթման օրենքի արտածման համար պահանջվել է ֆիզիկական նոր հաստատունի ներմուծում։ Պլանկի ճառագայթման օրենք հնարավորություն է տվել բացատրելու Ռելեյ-Ջինսի օրենքը և Վինի ճառագայթման օրենքը, որոնք, որպես մասնավոր դեպքեր, բխում են վերը բերված բանաձևից՝ համապատասխանաբար փոքր և մեծ v-երի դեպքում։ Պլանկի ճառագայթման օրենքը հաստատվել է բազմաթիվ փորձերով։ Դրա օգնությամբ հնարավոր է հաշվել հ-ի և k-ի արժեքները, որոշել Տիեզերքի ռելիկտային ճառագայթման ջերմաստիճանը։
Պլանկի ճառագայթման օրենք հայտնաբերել է նաև Ալբերտ էյնշտեյնը 1916 թվականին՝ ճառագայթման հետ հավասարակշռության մեջ գտնվող ատոմների քվանտային անցումների դիտարկման ճանապարհով։
Ռասվոժ (Սեդ Մեսի վտակ)
Ռասվոժ (Расвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սեդ Մես գետի ձախ ափին՝ 28 կմ հեռավորության վրա։ Գետի երկարությունը կազմում է 17 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Play
Play հավաքածուն՝ Մոբիի յոթերորդ հավաքածուն է։ Այն լույս է տեսել 1999 թ և հայտնություն բերել Մոբիին։ Այն իրենից ներկայացնում է բավականին դանդաղ աշխատանք՝ ներառող downtempo բիթի և հոյակապ երաժշտության միաձուլում։ «Honey» և «Find My Baby»՝ առաջին երկու երգերը ստեղծել է բավականին հնարամտորեն։ Այստեղ Մոբին միացրել է բլյուզ վոկալային կարճ հատվածները բրեկբիթային տեխնոյի հետ։ Կամաց լսվող դաշնամուրը և ընդհատվող ջութակը «Porcelain» երգում հնչում են բավականին գեղեցիկ։
Երգացանկ
Կատեգորիա:1999 ալբոմներ Կատեգորիա:Մոբիի ալբոմներ
Որքան կարևոր է լուրջ լինելը
«Որքան կարևոր է լուրջ լինելը» (The Importance of Being Earnest), Օսկար Ուայլդի կատակերգությունը։
Պիեսը ստեղծվել է 1894 թվականին և բեմադրվել 1895 թվականի փետրվարի 14-ին Սենթ-Ջեյմսյան թատրոնում (Լոնդոն)։
Կատակերգության անվանումը իրենից ներկայացնում է բառախաղ՝ Earnest բառը, որը թարգմանաբար նշանակում է «լուրջ», համահունչ է Էռնեստ անունի հետ որն ունի «լուրջ, ազնիվ, վեհանձն» իմաստային նշանակություն, որով ներկայանում են պիեսյի 2 հերոս։ Ընդ որում նրանք լուրջ մարդիկ չէին ։ Ստեղծագործությունը դասվում է «բարձրաշխարհիկ կատակերգություններին», գրված Ուայլդի կողմից 1890-ականների առաջին կեսին։ Խոսակցությունների զարգացման ժամանակ նրանց գործողություններն ու բնավորությունները դասվում էին երկրորդ պլան ։
Պիեսի գլխավոր իրադարձությունն է երկու եսասերների՝ Ջոն Ուորդինգի և Ալջերոն Մոնկրիֆի խնամախոսությունը երկու աղջկա համար։ Սյուժեն լի է ֆարսային և մելոդրամային տարրերով, օրինակ՝ երկու հերոսներն էլ իրենց ընտրյալներին դուր գալու համար իրենց դնում են Էռնեստի տեղ, բայց դիմակազերծվում են։ Վերջում պարզվում է, որ Ջոնը և Ալջերոնը հարազատ եղբայրներ են, բացի այդ նրանցից մեկի անունը իրականում Էռնեստ է։
Առաջին հայացքից Ուայլդը այս պիեսում չի շոշափում ոչ մի լուրջ հարց, սակայն իրականում այնտեղ կարևոր դեր են զբաղեցնում ստորությունն ու կեղծ բարեպաշտությունը։ Նա չի խուսափել նաև քաղաքական թեմաներից ։ Չուկովսկին հատկապես նշել է Սեսիլի կերպարանքի նշանակությունը, որը զբաղվում է «բանաստեղծական վերափոխության աղքատ կեցությամբ»։
Պիեսը դրական ընդունելության արժանացավ հանդիսատեսի կողմից։ Բեռնարդ Շոուն այն անվանել է «արտակարգ զվարճալի», Հերբերտ Ուելսը՝ «թարմ», Ուիսթեն Օդեն՝ «բանավոր օպերա»։